Sacrosancte ecclesie que est sita infra muros Matiscensis civitatis et dedicata nomine Sancti Vincentii martiris. Ego Letbaldus et consortis donamus ipsi ecclesie unam vineam pro sepultura cujusdam parentis nostri, nomine Stephani, que est sita in villa Uriniaco et terminatur a mane de ipsa terra, a medio die aqua percurrente, a sero terra Francorum, a circio de ipsa hereditate; et habet in longum perticas XIIII, de latere de uno fronte IIII perticas et II pedes, de alio fronte V perticas et IIII pedes. Infra isto termino vel perticatione, donamus istam vineam Sancto Vincentio omni tempore habendam, sine fine possidendam; quam qui calumniaverit, IIII compellatur uncias auri componere. Ego Letbaldus qui fieri et firmare rogavit. S. Consortis.